روضہ مبارک حضرت عباس ع میں قرآنی نشست

روضہ مبارک حضرت عباس علیہ السلام کے قرآن انسٹیٹیوٹ نے مقامی قاریوں کی صلاحیتوں میں اضافے اور ماہرانہ و متقنة تلاوت کے حصول کی خاطر خصوصی ہفتہ وار نشست کا اہتمام کیا ہے ۔

خبر کا کوڈ: ۴۲۵۷۵۱

تاریخ: ۱۷ فروردين ۲۰۱۷ - ۲۱:۲۴

رسا نیوز ایجنسی کی رپورٹ کے مطابق روضہ مبارک حضرت عباس علیہ السلام کے قرآن انسٹیٹیوٹ نے مقامی قاریوں کی صلاحیتوں میں اضافے اور ماہرانہ و متقنة تلاوت کے حصول کی خاطر خصوصی ہفتہ وار نشست کا اہتمام کیا ہے کہ جس میں مقامی قاریوں کی بڑی تعداد شرکت کر رہی ہے۔

روضہ مبارک حضرت عباس علیہ السلام کے زیر زمین ہال سرداب امام حسن(ع) میں تربیتی اغراض کے لیے منعقد ہونے والی اس نشست میں ججز کے فرائض امام حسین (ع) اور حضرت عباس(ع) کے روضہ مبارک کے سنئیر قاری سر انجام دیتے ہیں اور تلاوت قرآن کرنے والے ہر قاری کی رہنمائی کرتے ہیں اور تلاوت کے حوالے سے مختلف ملاحظات سے آگاہ کرتے ہیں.

یہ قرآنی نشست ہر شب جمعہ منعقد ہوتی ہے اور اس میں مقامی قاریوں کے علاوہ سامعین کی بڑی تعداد بھی حاضر ہوتی ہے۔/۹۸۹/ف۹۴۰/